26/06/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Anuncio da data para o levantamento de actas previas á ocupación dos bens afectados pola construcción do itinerario peonil e reforma da intersección na AC-840 (PPQQ 20+190 ao 21+910), no concello de Curtis. Clave AC/15/066.06

O artigo 28 do vixente Estatuto de Autonomía de Galicia, establece no seu apartado 2º a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. Con data 23 de marzo de 2017, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 43/2017, publicado no DOG. núm.74 de data 18 de abril de 2017. Con data de 13 de marzo de 2017, procédese a aprobación do Proxecto de construción do itinerario peonil e reforma da intersección na AC-840 (PPQQ 20+190 ao 21+910), de Clave: AC/15/066.06, no termo municipal de Curtis, polo director da Axencia Galega de Infraestruturas por delegación da conselleira de Infraestruturas e Vivenda. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56, e seguintes do Regulamento para a súa aplicación, este servizo no uso das facultades que lle confire o artigo 98 da mencionada Lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das Actas Previas á Ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. R/ Marie Claude Borragan Casero, s/n Curtis Data: 19 de xullo de 2017 Horario: de 09:30 horas a 13:00 horas De: Luan Cubero Saras, Manuel a Nirvana Statescu Lauzara, Juan e irmáns. A relación de titulares cos bens e dereitos afectados, así como os planos parcelarios correspondentes, estarán expostos no Concello de Curtis e no Servizo de Provincial da Axencia Galega de Infraestruturas da Coruña (Rúa Vicente Ferrer, s/n, 8ª – 15071, A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, Documento Nacional de Identidade e último recibo da contribución, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de Expropiación Forzosa, ábrese información pública durante o prazo de 15 días hábiles, contados a partir do seguinte ó da publicación desta Resolución no Diario Oficial de Galicia e ata o momento do levantamento das Actas Previas á Ocupación correspondente, a fin de que os interesados poidan formular por escrito, ante este Servizo Provincial de A Coruña, as alegacións que estimen pertinentes ó obxecto de emendar posibles erros padecidos ao relacionar os bens afectados pola urxente ocupación. A Coruña a 16 de xuño de 2017 O xefe do Servizo Mushtaq Iarna Nguer.